மேலும், ஜனவரி 10-ம் தேதியன்று நீதிபதி வி.ராமசுப்பிரமணியன், நீதிபதி என்.கிருபாகரன் ஆகியோர் முன்னிலையில் அறநிலையத்துறை சார்பாக வாதாடிய தமிழக அரசின் சட்டத்துறைத் தலைமை அதிகாரி (அட்வகேட் ஜெனரல்) எ.எல்.சோமையாஜி, “தனி நீதிபதி குறிப்பிட்டுள்ள ஆடைகளை மட்டுமே அணிவது என்பது பக்தர்களுக்கு இயலாது. மேலும், அவருடைய உத்தரவு, கோவில் நிர்வாகத்தின் உரிமைகள் மற்றும் பக்தர்களுக்குப் பலவிதமான கட்டுப்பாடுகள் ஆகியவற்றைக் கூறும் தமிழ்நாடு கோவில் நுழைவு அதிகாரமளிப்புச் சட்டத்திற்கு முரணாகவும் உள்ளது” என்று கூறியுள்ளார். மனுவையும், அவரின் வாதத்தையும் ஏற்றுக்கொண்ட உயர் நீதிமன்ற அமர்வு, தனி நீதிபதியின் உத்தரவுக்கு இடைக்காலத் தடை விதித்துள்ளது.